Cadena SER

Cadena SER (norsk oversettelse: SER-nettverket) er Spanias eldste og største radionettverk med 4,4 millioner daglige lyttere. Akronymet SER står for Sociedad Española de Radiodifusión (Spansk kringkastingsselskap). Cadena SER er riksdekkende og har et variert programtilbud med nyheter, idrett, debatt, kultur og underholdning. Hovedkontoret ligger på Gran Vía i Madrid med avdelinger over hele landet som produserer lokale og regionale nyheter. Kanalen har 2–3 timer regionale sendinger daglig.

Cadena SER eies av selskapet Unión Radio. En av de største aksjonærene er PRISA-gruppen, en stor aktør i det spanske mediemarkedet, og som eier flere spanske radiokanaler og aviser. Cadena SER begynte sine sendinger 14. november 1924 som EAJ-1 Radio Barcelona, den første offentlig godkjente stasjonen i Spania.

Referanser

Eksterne lenker 
 

Den europeiske kringkastingsunion
Selskaper etablert i 1924
Kringkastingsselskaper
Radiokanaler
Spanske radiokanaler